
[bookmark: bookmark2]ОБЯВА ЗА КОНКУРС

за длъжността „Главен секретар“ 

на Комисия за защита от дискриминация, на основание чл.14 ал.1 от Наредба за провеждане на конкурсите и подбора при мобилност на държавни служители (обн. ДВ, бр. 97 от 10.12.2019 г., изм. и доп., бр. 29 от 09.04.2021 г.) и Заповед № 593 /11.06.2026 г.

[bookmark: _GoBack]I. Описание на длъжността: Ръководи, координира и контролира дейността на всички звена в администрацията, следи за спазването на законите и другите нормативни актове в институцията, осигурява връзката и доброто взаимодействие между общата и специализираната администрация, отговаря за изготвянето и изпълнението на бюджета на институцията,  организира управлението и стопанисването на имотите и вещите, които са предоставени на администрацията.
II. Минимални и специфични изисквания за длъжността, съгласно Класификатора на длъжностите в администрацията:
2.1.  Образователно-квалификационна степен – магистър;
2.2. Професионален опит - минимум 7 (седем) години в дейности, свързани с изпълняваната длъжност, съгласно КДА и/или придобит минимален ранг IV старши;
2.3.  Професионална област – право, хуманитарни, политически и социални науки;
2.4.  Длъжностно ниво от класификатора на длъжностите в администрацията (КДА) – 2;
2.5.  Наименование на длъжностното ниво от КДА – Ръководно ниво 2.
III. Специфични изисквания за заемане на длъжността, които са предвидени в специални нормативни актове - няма
IV. Допълнителни умения и компетентности:
· отлични компютърни и комуникационни умения;
· владеене на английски език или друг западен език. 
V. Начин на провеждане на конкурса – на два етапа:
5.1. Защита на концепция за стратегическо управление на тема: „Стратегическо управление на администрацията на Комисията за защита от дискриминация (КЗД): Оптимизация на процесите, дигитализация и повишаване на административния капацитет“ – не повече от 10 страници; 
5.2. Интервю по реда на Наредбата за провеждане на конкурсите и подбора при мобилност на държавната администрация.
VI. Размер на основната заплата, определена за длъжността: от 664.70 до 1687.00 евро
* Индивидуалният размер на основната заплата за длъжността се определя в зависимост от професионалния опит на спечелилия конкурса кандидат, съгласно нормативните актове, определящи формирането на възнаграждението.
VII. Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват 
с предимство при кандидатстване за работа в държавната администрация при постигнати равни крайни резултати от проведената процедура.
VIII. Необходими документи за участие в конкурса:
8.1. Писмено заявление за участие в конкурса по образец, съгласно Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавната администрация;
Към заявлението се прилагат:
8.2. Декларация по чл. 17, ал. 3, т. 1 от Наредбата за провеждане на конкурсите и подбора при мобилност на държавната администрация;
8.3. Копие от документи за образователно-квалификационна степен (ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като в тези случаи копие на диплома не се прилага);
8.4. Копие от документи, удостоверяващи продължителността и областта на професионалния опит (професионален опит се доказва с официални документи за трудов стаж, служебен стаж, осигурителен стаж и извършване на дейност в чужбина);
8.5. Автобиография, удостоверения, сертификати и др. документи по преценка на кандидата.
IX. Начин и място за подаване на документите:
Документите се подават в срок до 10 дни след датата на публикуване на обявата за конкурса лично или чрез пълномощник с представяне на писмено пълномощно, в регистратурата на КЗД - гр. София, бул. „Драган Цанков" № 35, всеки работен ден от 09:00 часа до 17:30 часа, или на електронна поща kzd@kzd.bg, подписани с квалифициран електронен подпис.

При подаване на документите на кандидатите на място се предоставя длъжностна характеристика и информация за пречките за назначаване, посочени в чл. 7, ал. 2 от Закона за държавния служител (ЗДСл). При подаване на документите по електронен път кандидатите получават длъжностната характеристика и информацията за пречките за назначаване, посочени в чл. 7, ал. 2 от ЗДСл на посочения от тях електронен адрес.

Съобщенията във връзка с конкурса ще се обявяват на Интернет страницата на Комисия за защита от дискриминация: www. https://kzd-nondiscrimination.com/.


Обявлението за конкурса е публикувано в регистъра по чл. 61, ал. 1 от Закона за администрацията, в специализирания сайт Jobs.bg, на интернет страницата на Комисия за защита от дискриминация

